પહેલી વાર્તા છે એકલી રહેતી વૃદ્ધ, ગોવાનીઝ વિધવા સ્ત્રી મિસિસ ફ્લોરા મેન્ડોન્સા (રેણુકા શહાણે)ની. ફ્લોરા આ ચાલીમાં જ રહીને મોટી થઈ છે, પણ હવે એને પોતાની આ ખોલી વેચી કાઢવી છે. એ પણ માર્કેટ પ્રાઇસ કરતાં ચારગણા ભાવે. એક દિવસ સલમાન ખાનના ડુપ્લિકેટ જેવો દેખાતો એક યુવાન (પુલકિત સમ્રાટ) તે ખોલી ખરીદવા આવે છે. ઉપરથી એકદમ સિમ્પલ લાગતી એમની વાતો પાછળ પુણેનાં મિસળ પાંવ જેવું તીખું તમતમતું સિક્રેટ છુપાયેલું છે.